ไฟแนนซ์ทูเดย์
“คนเราเจ็บปวดครั้งแรก พอที่จะโทษคนอื่นได้ แต่หากเจ็บปวดครั้งที่สองมีแต่ต้องโทษตัวเอง”
8 พ.ค. 2555

“คนเราเจ็บปวดครั้งแรก พอที่จะโทษคนอื่นได้ แต่หากเจ็บปวดครั้งที่สองมีแต่ต้องโทษตัวเอง”
...การสรรหากรรมการผู้จัดการใหญ่คนใหม่ของธนาคารกรุงไทยกำลังคึกคัก ที่ต้องจับตามองคือการเมืองจะส่งใครมา แม้ว่า สถิตย์ ลิ่มพงศ์พันธุ์ ประธานกรรมการธนาคารกรุงไทย จะบอกว่า การเมืองไม่เกี่ยว แต่การที่คณะกรรมการธนาคารแต่งตั้งคณะกรรมการสรรหาผู้ที่จะดำรงตำแหน่งกรรมการผู้จัดการใหญ่แทน อภิศักดิ์ ตันติวรวงศ์ ที่จะหมดวาระลงในเดือน พ.ย.นี้ 5 คน มี เบญจา หลุยเจริญ รองประธาน




กรรมการและประธานกรรมการบริหาร เป็นประธานกรรมการสรรหา ส่วนกรรมการประกอบด้วย จุลสิงห์ วสันตสิงห์ นนทิกร กาญจนะจิตรา อรุณภรณ์ ลิ่มสกุล ยงยุทธ ชัยพรหมประสิทธิ์ นั้น คำตอบบอกอยู่ในตัวไม่ต้องแปลความให้เปลืองรอยหยัก เพราะกรรมการสรรหานั้นคือใบบอกทาง
อธิบดีเบญจานั้นไม่ต้องบอกว่าเป็นใคร เชื่อมโยงกับรัฐบาลแน่นแฟ้นแค่ไหน เพราะเป็นที่รับรู้กันว่า ผู้ใหญ่ในบ้านจันทร์ส่องหล้าและคนใหญ่โตเมืองดูไบเรียกใช้งาน ดีไม่ดีอธิบดีอาจเล็กไป
ส่วน อรุณภรณ์ ยิ่งไม่ต้องอรรถาธิบาย เธอเคยเป็นผู้อำนวยการสายงานการตลาดโพสต์เพด บริษัท เอไอเอส ล่าสุดรัฐบาลตั้งให้เป็นกรรมการพิจารณาแท็บเล็ตแจกเด็กคู่กับ โอฬาร ไชยประวัติ
...ขณะที่ ยงยุทธ นั้นแม้เป็นประธานกรรมการบริหาร บริษัท อควาเรียส เอสเตท บริษัทเป็นผู้พัฒนาที่ดินที่อยู่อาศัยประเภททาวน์เฮาส์ราคา 3-5 ล้านบาท และคอนโดมิเนียมราคา 1.5-5 ล้านบาท พัฒนาโครงการพักอาศัยสำหรับพักผ่อน ตากอากาศ เจ้าของคอนโดมิเนียม เนื้อที่ 6.5 ไร่ มูลค่า 400 ล้านบาท และวิลลาตากอากาศเนื้อที่ 10 ไร่ มูลค่า 200 ล้านบาท ที่เกาะสมุย และรับบริหารจัดการโครงการคอนโดมิเนียม ย่านสุขุมวิท มูลค่า 2,600 ล้านบาท ใกล้ชิดกับบิ๊กแสนสิริเป็นอย่างยิ่ง และว่ากันว่า นลินี ทวีสิน รมต.ประจำสำนักนายกรัฐมนตรี ผู้มีชื่อเล่นว่า “จอย” นามสกุลเดิม “มิสรา” ก็ชื่นชม
...2 เสียงที่เป็นข้าราชการประจำ ผู้หนึ่งมีบาดแผลว่าด้วยการไม่อุทธรณ์ในคดีเลี่ยงภาษีของคนรวย แต่ไม่ต้องเสียภาษีอันอื้อฉาว กับคนหนึ่งที่เป็นข้าราชการพลเรือนจะคัดค้าน 3 เสียงสายตรงการเมือง ได้ยังงัยยย ใครรู้ช่วยบอกเทคนิคโหน่ยยยย